blow job - Gesonde Seks Blog
Blog posts tagged in blow job
Die sielkunde agter ‘n goeie blow job
by	Timothy Kieswetter in Seksologie artikels
Ek is nie iemand wat gewoonlik praat van ‘n blow job nie. Professioneel praat ons eerder van orale seks, al is die wetenskaplike naam fellatio. En alhoewel al 3 hierdie benamings na dieselfde seksuele aktiwiteit verwys, wek dit 3 verskillende emosionele reaksies by ons op.
Blow job, is die lelikste een van die drie. Dit het dadelik ‘n vuil en amper pornografiese energie wat dit opbring. Baie getroude vrouens word sommer dadelik afgesit met hierdie woord.
Orale seks, is iets wat die getroude vrou meer geniet. Dit dra darem steeds intimiteit en voel nie goedkoop nie.
Fellatio, aan die ander kant, is wat vrouens vir hulle mans sal gee, wanneer hulle self nie lus het nie, en net gou vir hulle mans wil uithelp en/of keer dat hulle nie begin rondloop nie. Fellatio is ‘n werk, dit is koud en het nie baie emosies rondom dit nie. Ek doen dit met dieselfde tipe energie en lus as wat ek die huis skoonmaak, skottelgoed was en klere struik.
Elkeen van die 3 verskillende orale seksuele aktiwiteite het sy plek in ‘n gesonde huwelik, wat spog met ‘n vervulde sekslewe. En in opvolg artikels sal ek meer uitbrei oor die orale seks en fellatio dinamika van orale stimulasie, maar vandag wil ek met jou praat oor die sielkunde agter ‘n goeie blow job.
Ons almal bestaan uit ‘n “masker” en ‘n “shadow”. Ons masker gedeelte is die deel van ons menswees wat ons vir die wêreld wys en wie ons strewe om te wees. Dit is die volwasse en “soet” deel van wie ons is en wat gemaklik in die samelewing inpas.
Ons shadow, aan die ander kant, is wat ons oor skaam voel en met alle geweld wil wegsteek van die samelewing, uit vrees dat as enige iemand sien wat ek regtig dink of voel, sal ek verwerp en gekruisig word.
Maar maak nie saak hoe sterk jou masker is nie, jy sal nooit kan afskeid neem van jou shadow nie. Om mens te wees beteken om beide masker en shadow te wees en iewers tussen die spanning van die twee, waardigheid te vind vir ons en die mense met wie ons in kontak mee kom.
Graag wil ek nog ‘n konsep aanraak. Perfekte liefde wat onvoorwaardelike aanvaarding bring. Hoe meer aanvaarding ons voel, hoe gesonder kan ons deur die lewe gaan. Hoe meer verwerping ons mee rondloop hoe meer buite beheer gaan ons gedrag raak, in ‘n vorm van rebellie om die feit te protes dat ek nie goed genoeg is nie.
Alle aanvaarding en liefde is lekker, maar nie alle aanvaarding en liefde is dieselfde nie.
As jy iets goed doen, en jy ontvang aandag en liefde daarvoor, met ander woorde ons masker word geprys, voel ons natuurlik goed, maar nie regtig te veel nie, want ons verwag dit. Natuurlik kry ek prys, ek het dan iets reg gedoen.
Maar wat gebeur as jy aanvaarding en liefde ontvang wanneer jy iets verkeerd gedoen het. Met ander woorde, wanneer jou shadow gesien word en nie geoordeel en geskaam word nie. Wat beteken liefde en aanvaarding dan vir jou wanneer jy eintlik straf en oordeel verwag?
Natuurlik is daai liefde en aanvaarding baie meer intens tot wie ons is as dít want ons masker ontvang. Want nou weet ek die liefde en aanvaarding is nie gekoppel aan wat ek gedoen het nie, maar aan wie ek is, afsonderlik van my gedrag.
En dit is wanneer ‘n masker ‘n shadow kan aanvaar en liefhê, dat ons werklik veilig voel in ons verhoudinge en huwelik.
En orale seks is die beste om hierdie diep sielkundige boodskap aan mekaar te kommunikeer. My gesig is my masker - daarom sit ek grimering op en skeer my baard, sodat ek mooi lyk en vir die wereld. My genitalieë is my shadow, daarom steek ek dit weg, sodat ek nie verwerp word deur die wereld nie.
So wanneer ons tydens orale seks jou simboliese masker op my simboliese shadow sit, vorm daar ‘n diep intieme konneksie wat elke gesonde huwelik nodig het.
En dit is wat ‘n blow job is. Dit is my masker wat vir jou shadow plesier gee en aanvaar.
Daarom is blow job so bietjie vuil, lelik en goedkoop. Want dit verteenwoordig ons shadow. En as jou huweliksmaat vir jou ‘n blow job kan gee, is daar ‘n diep rustigheid wat gebeur in ons binneste. ‘n Rustigheid dat ons okay is. Dat ons nie net masker hoef te wees nie, dat ons shadow ook ‘n regmatige plek in ons holistiese menswees het.
Tagged in: blow job emosies Gesonde Huwelik intimiteit orale seks
gesondeseks As ek so na die gemiddelde 2.5 kinders per huwelik kyk, dan voel ek soos ‘n Amish hillbilly met my 5 As ek so na di… https://t.co/SfvfGJ87HR
stilstuipe theology Die Stripshow produksie molestering Porn jaloesie selfbewus cheating affair orale seks ouerskap scripture verse vergifnis Boeke kieswetter Gesonde Huwelik verslawing verkragting lae libido vrese seks Die Naakte Feite Tieners Congratulations Wat Adam my van Seks geleer het kinders rape selfbeeld Vadersdag Mentorskap e-Kursus bly kalm blow job Thank You verkrag intimiteit Ontbyt in die bed en Seks in die kombuis paklase Masturbasie seksuele misdaad Kommunikasie seksvoorligting seks lus egskeiding skei puberteit libido religion CUM boekwinkels social media emosies pornografie premature ejakulasie skreeu